இந்நூலை எழுத அவருக்கு ஆறு ஆண்டுகள் பிடித்திருக்கிறது. மரணப்படுக்கையில் இருப்பதாக உணரும் போது இந்நூலை எழுத ஆசை கொண்டு அதற்கான தரவுகளை தேடி நூல்களினூடே பெரும் பயணத்தை மேற்கொண்டிருக்கிறார். அப்படி அவர் செய்த பயணம் சார்ந்த குறிப்புகளும் நூலில் இடம்பெற்றிருக்கின்றன. இதிகாசம் சார்ந்த நாவலை எழுதும் போது தேவையான நுண்மைகளை அவர் ஆராய்ந்த விதம் எழுத முனைபவர்களுக்கும் நாவலின் அழகியலை ரசிப்பவர்களுக்கும் பேருவகையாக இருக்கும்.